Mihhail Fridman

Mihhail Maratovitš Fridman (vene keeles Михаил Маратович Фридман; sündinud 21. aprillil 1964 Lvivis) on juudi rahvusest Venemaa ettevõtja. 

Elulugu
Fridman sündis Lvivis, kus ta veetis ka lapsepõlve. Ta õppis Moskva Terase ja Sulamite Instituudis. Asutas koos õpingukaaslaste German Hani ja Aleksei Kuzmitšoviga 1980. aastate lõpus Alfa grupi kooperatiivina, mille tegevusalaks oli akende puhastamine. Ta on Alfa grupi üks omanikke, Alfa grupi nõukogu esimees, Alfa-Banki nõukogu esimees, TNK-BP nõukogu liige. Tegutseb muuhulgas naftakaubanduse, panganduse, telekommunikatsiooni (Altimo) ja jaekaubanduse valdkonnas. 1990. aastate erastamise käigus omandas ta suurosaluse naftatootmisettevõttes TNK. 2003. aastal loodi selle baasil ühisettevõttena BP-ga TNK-BP.

2008. aastal hindas Forbes tema varanduse suuruseks ligi 21 miljardit dollarit, millega ta mahtus 20 maailma rikkaima inimese hulkaThe World's Billionaires. #20 Mikhail Fridman, Forbes, 05.03.2009.. 2009. aasta algul oli vara Forbesi hinnangul vähenenud 6,3 miljardi dollarini,The World's Billionaires. #71 Mikhail Fridman. Forbes, 11.03.2009. 2014. aasta alguseks aga kasvanud 17,6 miljardi dollarini.Vene oligarhide TOP 10, Äripäev.

Fridman on Venemaa Ühiskondliku Palati liige.

 Sanktsioonid 
28. veebruaril 2022 kehtestas Euroopa Liit talle seoses Venemaa kallaletungiga Ukrainale viisa- ja majandussanktsioonid. Tema Euroopa Liidus olevad varad külmutati.https://epl.delfi.ee/artikkel/96048091/putini-oligarhid-pankurid-propagandistid-sanktsioonide-all-euroopa-liit-kirjeldab-detailides-kuidas-nad-ukraina-soda-toetasid

Isiklikku
Fridman on lahutatud, tal on neli last: kolm tütart ja üks poeg.Михаил Фридман решил направить свое состояние на благотворительность «Коммерсант.ру», 20.05.2016

Vaata ka
 TNK-BP

Viited

Välislingid

Kategooria:Venemaa ettevõtjad